Document ID: 31988R4279

NEUVOSTON ASETUS (ETY) N:o 4279/88,
annettu 21 päivänä joulukuuta 1988,
pöytäkirjan N:o 3 muuttamisesta tehdyn ETY-Islanti-sekakomitean päätöksessä N:o 5/88 olevassa 2 artiklassa määrätystä suojalausekkeesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan talousyhteisön ja Islannin tasavallan välinen sopimus(1) allekirjoitettiin 22 päivänä heinäkuuta 1972, ja se tuli voimaan 1 päivänä huhtikuuta 1973,
käsitteen "peräisin olevat tuotteet" (alkuperätuotteet) määrittelyä ja hallinnollisen yhteistyön menetelmiä koskevaa pöytäkirjaa N:o 3, joka on mainitun sopimuksen erottamaton osa, on muutettu 16 päivänä joulukuuta 1988 tehdyllä ETY-Islanti-sekakomitean päätöksellä(2) kasautumista koskevien sääntöjen yksinkertaistamiseksi; mainitun päätöksen 2 artiklassa on määrätty erityisestä suojalausekkeesta,
Euroopan talousyhteisön ja Islannin tasavallan välisessä sopimuksessa(3) määrätyistä suojatoimenpiteistä 19 päivänä joulukuuta 1972 annettu neuvoston asetus (ETY) N:o 2843/72 koskee ainoastaan mainitun sopimuksen 22-27 artiklassa määrättyjen suojalausekkeiden ja suojatoimenpiteiden täytäntöönpanoa koskevia yksityiskohtaisia sääntöjä; nämä säännökset eivät sovellu päätöksen N:o 5/88 2 artiklassa määrätyn suojalausekkeen täytäntöönpanoon; tämän vuoksi olisi vahvistettava mainitun lausekkeen täytäntöönpanoa koskevat yksityiskohtaiset säännöt, ja
mainittua lauseketta sovelletaan päätöksessä N:o 5/88 määrätyn kolmen vuoden koeajanjakson aikana,
ON ANTANUT TÄMÄN ASETUKSEN:
1 artikla
Jos ilmenee, että uusien kasautumista koskevien säännösten soveltaminen johtaa alkuperäasemaa vailla olevien aineiden tosiasialliseen käyttämiseen niin suurina määrinä, että se aiheuttaa tai uhkaa aiheuttaa vakavan haitan jollekin yhteisössä harjoitetulle tuotantotoiminnalle, komissio voi omasta aloitteestaan tai jäsenvaltion perustellusta pyynnöstä toteuttaa ETY- Islanti-sekakomitean päätöksen N:o 5/88 2 artiklassa olevassa suojalausekkeessa määrätyt toimenpiteet. Näitä toimenpiteitä sovelletaan heti.
2 artikla
Ennen toimenpiteiden toteuttamista komissio voi käydä neuvotteluja. Nämä neuvottelut käydään tavaroiden alkuperäkäsitteen yhteisestä määrittelystä 27 päivänä kesäkuuta 1968 annetun neuvoston asetuksen (ETY) N:o 802/68(4), sellaisena kuin se on viimeksi muutettuna asetuksella (ETY) N:o 3860/87(5), 12 artiklan perusteella asetetussa alkuperäkomiteassa.
3 artikla
Komissio antaa viipymättä tiedoksi neuvostolle ja jäsenvaltioille 1 artiklassa tarkoitettuja suojatoimenpiteitä koskevat päätökset. Jäsenvaltiot voivat saattaa komission päätöksen neuvoston käsiteltäväksi 15 arkipäivänä kuluessa.
Neuvosto voi määräenemmistöllä tehdä eriävän päätöksen määräajassa, joka ei missään tapauksessa voi olla pitempi kuin kolme kuukautta ensimmäisestä alakohdassa tarkoitetun tiedoksiannon päivämäärästä.
4 artikla
Tämän asetuksen säännökset eivät rajoita sopimuksen 22-27 artiklassa määrättyjen suojalausekkeiden ja suojatoimenpiteiden asetuksessa (ETY) N:o 2843/72 säädettyä täytäntöönpanoa koskevia yksityiskohtaisia sääntöjä.
5 artikla
Komissio tekee päätöksen N:o 5/88 2 artiklan toisessa alakohdassa määrätyn yhteisön ilmoituksen sekakomitealle.
6 artikla
Tämä asetus tulee voimaan 1 päivänä tammikuuta 1989.
Sitä sovelletaan 31 päivään joulukuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1988.

Labels: 5
10
3
18
15